
ДЕЦА У САОБРАЋАЈУ
Кратки водич за родитеље ученика IV разреда
ПРЕДВИЂА ПОСЛЕДИЦУ → БИРА И ОБРАЗЛАЖЕ БЕЗБЕДНИЈЕ → ОСТАЈЕ ПРИ ИЗБОРУ И ПОД ПРИТИСКОМ ДРУГИХ
Шта је ваше дете ове недеље учило у школи?
У школи је дете вежбало да препозна ризик, каже шта би могло да се догоди, изабере безбедније решење и образложи га. Посебно је вежбало како да остане при безбеднијој одлуци када друг или група кажу: „Сви то раде“, „Неће ништа бити“, „Немој да се плашиш“ или „Каснимо“.
Важно: способност детета да добро образложи безбеднију одлуку не значи да је спремно за потпуно самостално учешће у сложеном реалном саобраћају. Одрасли и даље надзире и доноси коначну безбедну одлуку.
Пробајте заједно на путу до школе
У наредних седам дана бар једном на познатом делу пута поставите четири кратка питања:
Шта је овде ризик?
Шта може да се догоди?
Који избор је безбеднији и зашто?
Шта би рекао/рекла ако те друг наговара да урадиш нешто ризично?
Саслушајте дететов одговор. Потврдите добро уочено. Ако нешто превиди или изведе погрешан закључак, мирно га исправите и покажите шта је безбедније.
Када вршњаци врше притисак
Кратко увежбајте један одговор. На пример: „Нећу да претрчим. Хајде да станемо и пређемо када буде безбедно.“ Добар одговор не мора бити дуг. Важно је да дете одбије ризичан поступак, предложи безбеднију могућност и остане мирно и пристојно.
Ви сте и даље најважнији модел
Ако одрасли због журбе прихвати ризичан поступак, детету шаље поруку да се правила могу мењати када нам не одговарају. Зато је посебно важно да дете види да и одрасли остаје при безбеднијем избору када касни, када други негодују или када „сви тако раде“.
Не претрчавајте улицу зато што журите.
Не користите телефон док прелазите улицу или водите дете кроз саобраћај.
У возилу нека се сви вежу пре поласка, на свакој вожњи.
При довожењу детета не заустављајте возило тако да заклањате прегледност или угрожавате другу децу.
Кратак безбедносни подсетник
Сви путници користе сигурносни појас на свакој вожњи и на сваком седишту на ком је појас предвиђен.
Дете ниже од 135 cm превози се у одговарајућем хомологованом безбедносном седишту, правилно постављеном и коришћеном у складу са упутством произвођача.
Дете млађе од 12 година не превози се на предњем седишту, осим законом прописаног изузетка.
Кратка вожња и журба нису разлог за одступање од безбедносних правила.
Додатни дигитални ресурси
Скенирајте QR кодове за додатне материјале, стручни водич и евалуацију.

Пажљивко
Едукативни материјали за децу и родитеље
pazljivko.rs/

ЗУОВ – саобраћај
Материјали и ресурси за образовно-васпитни рад
zuov.gov.rs/saobracaj/

Водич АБС
Референтни оквир и методички водич
abs.gov.rs – Водич

Евалуација
Кратка анонимна евалуација активности
forms.gle/Z8yD8bTt7oZCv7zBA


Евалуација – Ваше мишљење је важно
Скенирајте QR код „Евалуација“ и изаберите грану за родитеље/старатеље. Попуњавање траје неколико минута и анонимно је. Најкорисније је да одговорите након разговора са дететом или предложене породичне активности.
Значај евалуације: Ваши одговори помажу да се процени колико су материјали разумљиви и корисни у породици и шта треба унапредити у наредним верзијама програма „Деца у саобраћају“.
	Школа усмерава учење. Породица га претвара у свакодневну навику.


Контакт и подршка

QR контакт
	За сва питања и подршку у вези са материјалима и реализацијом активности можете нам се обратити на:
decausaobracaju@abs.gov.rs
Скенирајте QR код или кликните на мејл адресу за директан контакт.

Peny6nuka Cpouja
MUHUCTAPCTBO ITPOCBETE

Penyoinuka CpoOuja
Q AreHumja 3a 06e30eqHoCcT caodOpahaja




image4.png
Peny6nvka Cpéuja

MuHucTapcTBO NpoceeTe,
Hayke 1 TeXHO/IOLLKOT Pa3Boja




